‘मैं तां पंजाब विच दो दिन औना, मैनूं नईं पता ऐस बारे’
लुधियानाके सिविल हॉस्पिटल में 22 नवंबर से लेकर दो दिसंबर तक डिलीवरी के लिए आईं चार महिलाओं की मौतों का मामला स्टेट लेवल पर पहुंच चुका है और मृतकों के परिवार इंसाफ पर नजरें टिकाए बैठे हैं। लेकिन शनिवार को उस समय हैरानी की हद हो गईं, जब सिविल हॉस्पिटल में बुजुर्गों के सत्कार के लिए लगे मेगा अवेयरनेस कैंप में पहुंचे केंद्रीय सामाजिक न्याय एवं अधिकारिता मंत्री विजय सांपला ने इन परिवारों को कब मिलेगा न्याय? के जवाब में कहा कि मैं तां पंजाब विच दो दिन (शनिवार-रविवार) अौनां, मैनूं एहदे बारे बिलकुल नईं पता। मैं पता करके फेर कुझ दस्स सकदां।
अबोहर कत्लकांड के खुलेआम घूम रहे दोषियों के सत्ताधारी पार्टी अकाली दल से संबंधों के जवाब में भी सांपला अपनी सरकार को बचाते हुए गोलमाल जवाब दे गए। सांपला बोले कि दोषी तो दोषी होते हैं, चाहे कोई भी हो। इसकी उच्च स्तरीय जांच चल रही है। कोई बख्शा नहीं जाएगा। पंजाब में बुजुर्गों के सम्मान के लिए चल रही योजनाओं को पूर्ण रूप से सफल बनाने के लिए सांपला ने केंद्र से किसी तरह के फंड की कमी आने का भरोसा दिलाया और कहा कि वैसे तो हम वृद्धाश्रम बनाने के हक में नहीं हैं। इस लिए युवा पीढ़ी को ही बुजुर्गों की संभाल के लिए अवेयर किया जा रहा है। फिर भी कहीं वृद्धाश्रम की जरूरत है, तो वे फंड्स देने के लिए तैयार हैं।
अबोहर कांड पर भी सरकार को बचाते हुए दे गए गोलमोल जवाब
hin_Deva hin_Deva hin_Deva hin_Deva